«Адыгэ псалъэ», «Заман» газетхэм я лэжьакIуэхэм я деж
ПщIэ зыхуэсщI ныбжьэгъухэ!
Си гуапэу сынывохъуэхъу пIалъэ гъуэзэджэмкIэ — «Адыгэ псалъэ», «Заман» газетхэр къызэрызэрагъэпэщрэ илъэс 95-рэ зэрырикъумкIэ.
А илъэс псоми фи газетхэм къекIуэкI Iуэхухэр тэмэму икIи и зэманым къагъэлъагъуэ, къытрадзэ тхыгъэхэр зытеухуакIи жанркIи зэмыщхьу зэрыщыты- ным емызэшыжу бгъэдэтщ. Фэ махуэ къэс евгъэкIуэкI лэжьыгъэр хуэунэтIащ газетым еджэхэм зыхуеину, нэхъыщхьэ дыдэр арщи, пэжыгъэ зыхэлъ информацэ республикэм, къэралым я жылагъуэ-политикэ, социально-экономикэ, щэнхабзэ гъащIэм теухуауэ къаIэрыхьэнымкIэ яIэ хуитыныгъэр къызэгъэпэщыным. Фи гупхэм хэту мэлажьэ фи IэщIагъэ мытыншым, ауэ мыхьэнэшхуэ зиIэм гукIи псэкIи хуэпэж, зи щIэныгъэр, зэфIэкIыр, къарур абы хуэзыгъэпс цIыху гъуэзэджэхэр.
Жылагъуэр зэкъуэгъэувэным, абы и зэфIэкIыр лэжьыгъэм хузэщIэгъэуIуэным, республикэм мамырыгъэмрэ зэгурыIуэныгъэмрэ щыгъэбыдэным «Адыгэ псалъэ», «Заман» газетхэр адэкIи жыджэру зэрытелэжьэнум шэч къытесхьэркъым.
Узыншагъэ быдэ, ефIэкIуэныгъэ фиIэну, дыщалъхуа Къэбэрдей-Балъкъэрым и фIыгъуэм хуэунэтIа лэжьыгъэм творческэ ехъулIэныгъэщIэхэр къыщыфхьыну сынывохъуэхъу.
Къэбэрдей-Балъкъэр Республикэм и
Iэтащхьэм и къалэнхэр пIалъэкIэ зыгъэзащIэ КIуэкIуэ Казбек.
